text: ঢাকা গভঃ মুসলিম হাই স্কুল (ঢাকা সরকারি মুসলিম উচ্চ বিদ্যালয়), ঢাকা বাংলাদেশের রাজধানী ঢাকার লক্ষীবাজার এলাকায় অবস্থিত একটি ঐতিহাসিক সরকারি উচ্চ বিদ্যালয় যা ঢাকায় মুসলমানদের শিক্ষায় গুরুত্বপূর্ণ অবদান রাখে এটি ১৮৭৪ সালে প্রতিষ্ঠিত হয় এবং ১৯১৬ সালে এটির উর্দু ও ফারসি বিভাগ বন্ধ করে স্কুলে রুপান্তর করা হয়। এটির অন্তর্ভুক্ত একটি ছাত্রাবাস রয়েছে যার নাম ডাফরিন মুসলিম হোস্টেল।
  
  ঢাকা গভঃ মুসলিম হাই স্কুল একটি ঐতিহ্যবাহী স্কুল।১৪৬ বছরের ইতিহাস বহন করে চলেছে এই স্কুল। প্রতিবছর অসংখ্য ছাত্র জ্ঞান অর্জন করে পৃথিবীময় কৃতিত্বের স্বাক্ষর রাখছেন। দেশ স্বাধীন হওয়ার পর আজ অবধি ৪৮টি ব্যাচ কালের স্বাক্ষী। রথী মহারথী, প্রেসিডেন্ট, মন্ত্রী, এমপি, সচিব, বিজ্ঞানীসহ সর্বস্তরেই ছড়িয়ে আছে এই বিদ্যালয়ের ছাত্রবৃন্দ।
  
  অবস্থান
  বাহাদুরশাহ পার্ক,ঢাকা-১১০০
  
  ইতিহাস 
  মুসলিম সরকারি উচ্চ বিদ্যালয়ের যাত্রা শুরু হয় ১৮৭৪ সালে। এর প্রতিষ্ঠাতা প্রধান শিক্ষক ছিলেন খান বাহাদুর কাজী জহিরুল হক। স্কুল টি ঢাকার পুরাতন স্কুল গুলোর মধ্যে একটি। স্কুলটি ব্রিটিশ যুগে হাজী মুহাম্মদ মহসীন  ফান্ড থেকে পরিচালনা করা হত পরে সরকারি করন করা হয়। ঢাকার পুরাতন লাইব্রেরিগুলোর মধ্যে এখানার লাইব্রেরি একটা যা ১৯১১ সালে প্রতিষ্ঠিত।এই স্কুলে আজও 
  যোহরের নামাজ ও টুপি পড়ার ঐতিহ্য ধরে রাখা হয়েছে যা বাধ্যতামূলক এবং এখানে বাদ্যযন্ত্র ছাড়া প্র‍তিদিন সকালের
  জাতীয় সংগীত পরিচালনা
  করা হয়।                      
  
  ১৯৭৯ সালে অত্র স্কুলের প্রথম পুনর্মিলন অনুষ্ঠিত হয়। এরপর যথাক্রমে ১৯৮২ সালে, ২০১২ সালে ও ২০১৭ সালে প্রাক্তন ছাত্র পুনর্মিলন উদযাপন করা হয়। এ যাবতকালের মধ্যে অনুষ্ঠেয় অনুষ্ঠানগুলোর মধ্যে ২০১৭ সালের পুনর্মিলন অনুষ্ঠানকে সবদিক বিবেচনায় সর্বশ্রেষ্ঠ বিবেচনা করা হয়। ২০১৭ সালের পুনর্মিলন উদযাপন কমিটির উদ্যোগে ঢাকা গভঃ মুসলিম হাই স্কুল এলামনাই এসোসিয়েশন প্রস্তুতি কমিটি গঠিত হয় এবং পুনর্মিলনের ইতিহাসে এই প্রথম অনুষ্ঠানের উদ্বৃত্ত অর্থে এলামনাই এসোসিয়েশন -এর জন্যে ৮ লক্ষাধিক টাকার বিশাল ফান্ড এফডিআর করা হয়েছে।। ঢাকা গভঃ মুসলিম হাই স্কুল এলামনাই এসোসিয়েশন প্রস্তুতি কমিটির উদ্যোগে প্রাক্তন ছাত্রদের দীর্ঘদিনের লালিত স্বপ্ন 'গভঃ মুসলিম হাই স্কুল এলামনাই এসোসিয়েশন' গঠন ও সদস্য সংগ্রহের কাজ বেশ জোরেশোরে চলছে। এপর্যন্ত ৮ শতাধিক সদস্য এলামনাই এসোসিয়েশনের সদস্যপদ গ্রহণ করে ভোটার হিসেবে অন্তর্ভূক্ত হয়েছেন। ঢাকা গভঃ মুসলিম হাই স্কুল এলামনাই এসোসিয়েশন প্রস্তুতি কমিটি নির্বাচন বোর্ড গঠন করে দেয়। ঢাকা গভঃ মুসলিম হাই স্কুল-এর ইতিহাসে এই প্রথম এলামনাই এসোসিয়েশন গঠন ও সর্বপ্রথম নির্বাচিত "ঢাকা গভঃ মুসলিম হাই স্কুল এলামনাই এসোসিয়েশন" পেতে যাচ্ছে। আগামী ১৫ জানুয়ারি ২০২১ শুক্রবার সকাল ৯টা থেকে বেলা ৩টা পর্যন্ত বিরতিহী্নভাবে নির্বাচনের ভোটগ্রহণ চলবে।       
  
  সবদিক থেকে সফল পুনর্মিলন উদযাপন কমিটির সবচেয়ে ত্যাগী ও নিবেদিতপ্রাণ বেশিরভাগ সদস্যের সমন্বয়ে একমাত্র প্যানেল "ইউনাইটেড মুসলিমিয়ান" নামে নির্বাচনে কলম মার্কা প্রতীকে প্রতিদন্দ্বিতা করছে।
  
  ব্যবস্থাপনাবাংলাদেশ সরকার
  
  কৃতী শিক্ষার্থী 
   খান বাহাদুর আবদুল হাকিম, প্রাক্তন পরিচালক, শিক্ষা
   আব্দুর রাজ্জাক, জাতীয় অধ্যাপক
   বি. এ. সিদ্দিকী, বিচারপতি
   আবদুল্লাহ আল মুতী শরফুদ্দিন
   নওয়াব খাজা হাসান আসকারি, আপ্রাক্তন পূর্ব পাকিস্তানের মন্ত্রী
   বোরহানউদ্দিন খান জাহাঙ্গীর, লেখক, চিত্র সমালোচক এবং শিক্ষাবিদ
  তাজউদ্দিন আহমেদ,বাংলাদেশের প্রথম
  প্রধানমন্ত্রী
  
  আরও দেখুন 
   খান বাহাদুর কাজী জহিরুল হক
  
  তথ্যসূত্র
  
  বহিঃসংযোগ 
  
  বিষয়শ্রেণী:ঢাকা জেলার বিদ্যালয়
  বিষয়শ্রেণী:১৯১৬-এ প্রতিষ্ঠিত
title: মুসলিম সরকারি উচ্চ বিদ্যালয়, ঢাকা